**ELŐTERJESZTÉS**

**A KÉPVISELŐ-TESTÜLET**

**2020. augusztus 31-i rendes ülésére**

**Előterjesztés**

**Telki piac üzemeltetési kérdései**

**A napirendet tárgyaló ülés dátuma**: 2020.08.31.

**A napirendet tárgyaló ülés**: Pénzügyi Bizottság, Képviselő-testület

**Az előterjesztést készítette**: jegyző

**Előterjesztő**: Polgármester

**A napirendet tárgyaló ülés típusa**: nyílt / zárt

**A napirendet tárgyaló ülés típusa**: rendes / rendkívüli

**A határozat elfogadásához szükséges többség típusát**: egyszerű / minősített

**A szavazás módja**: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Telki község Önkormányzata 2013. december 30-án megállapodást írt alá a Hambuch Bt-vel a Telki Pajta épületében helyi termelői piac üzemeltetéséről.

A megállapodás főbb rendelkezései:

*,,A termelői piac* ***fenntartója*** *Telki község Önkormányzata telki község lakóinak jó minőségű élelmiszerrel történő ellátása, valamint a lokális termelés elősegítése érdekében időszaki helyi termelői piacot – továbbiakban Piac –­ hoz létre.*

*A Piac megfelelő működése érdekében Fenntartó megbízza* ***Üzemeltetőt*** *( a Hambuch Bt-t ) , hogy az időszakos helyi termelői piacot üzemeltesse.*

*Fenntartó és Üzemeltető megállapodnak abban, hogy a Piac működésére vonatkozóan házirendet készítenek és fogadnak el, melyben a működés alapvető szabályait rögzítik. Fenntartó hozzájárulását adja, hogy Üzemeltető a Piac működésére vonatkozóan a házirend mellett további szabályokat állapítson meg, ezek azonban értelemszerűen nem lehetnek ellentétesek a házirenddel, illetve semmiképp nem akadályozhatják annak érvényre jutását, vagy nem változtathatják meg a Piac alapvető küldetését.*

*Fenntartó hozzájárulását adja, hogy az Üzemeltető a piacon megjelenő kistermelőkkel egyedi szerződést kössön, mely szerződésben rögzítésre kerül, hogy a rendezvény kiállítóinak és árusainak felelőssége az élelmiszer higiénia garantálása, – felszólítás esetén – az áruk származási helyének igazolása, permetezési naplók, vizsgálati igazolások, szükség esetén szakhatósági engedélyek beszerzése, a rájuk vonatkozó nyugta- vagy számlaadási kötelezettség teljesítése.*

*Üzemeltető a piacon megjelenő kistermelőktől, kereskedőktől és kiállítóktól a házirendben meghatározott célú és mértékű díjat szed. A beszedett díj Üzemeltetőt illeti.*

*Üzemeltető a közterület használatáért Fenntartónak díjat fizet, melynek mértéke alkalmanként 3.000 Ft + áfa.*

*Fenntartó hozzájárulását adja, hogy a Hambuch Bt. külön megállapodás alapján megbízza a Kokukk Egyesületet a Piac szervezési, lebonyolítási és ellenőrzési feladatainak ellátásával, mely megbízás tartalmáról egymással szerződést kötnek.*

2019. évben az önkormányzat önálló intézményt hozott létre Kodolányi János Közösségi Ház és Könyvtár megnevezéssel, amely intézménynek helyt adó Telki Petőfi u 2-4. szám ( Telki 83 hrsz ) ingatlanvagyon az intézmény működéséhez szükséges vagyonnak minősül, melynek esetében az önkormányzati fenntartású intézmények működéséhez szükséges helyiség, intézményi vagyon felett a bérbeadási jogokat az intézményvezető gyakorolja. A Kodolányi János Közösségi Ház és Könyvtár esetében a Közösségi Ház vezetője.

Tekintettel arra, hogy a Termelői Piacnak helyt adó Telki, Petőfi u. 2-4. szám alatti ingatlan területe feletti bérbeadói jog gyakorlása a Közösségi Ház intézményvezetőjének hatáskörébe tartozik, így a piac üzemeltetésére szóló **megállapodás felülvizsgálata szükséges**.

A felülvizsgálat keretében két kérdést kell megvizsgálni:

1. A termelői piac fenntartói és üzemeltetői személyének esetleges módosítása és
2. A termelői piacnak helyt adó ingatlan helyiség használati konstrukciójának kérdése

A helyiség használat keretében az intézmény hasznosítására a **Közösségi Ház vezetője** a mindenkor érvényes újonnan kidolgozott **helyiségbérleti szabályok** alapján kerülhet sor, az abban meghatározott szabályok és díjtételek keretében, azzal, hogy a bérbeadói jogokat az intézmény vezetője gyakorolja.

A képviselő-testület 2020. június 30-i ülésén 52/2020.(VI.30.) számú határozatával döntött arról, hogy kezdeményezi a Hambuch Bt-vel és a Kokukk Egyesülettel kötött Piac üzemeltetésre vonatkozó megállapodás megszüntetését az intézményi helyiséghasználat rendszerében történt módosítás miatt. Egyben további egyeztetést kezdeményez a Piac Üzemeltető Hambuch Bt-vel és a Kokukk Egyesülettel a üzemeltetés további kereteiről, új megállapodás megkötéséről

Az elmúlt hetek egyeztetései alapján a korábbi megállapodás átdolgozásra került és egy új tervezet kerül a képviselő-testület elé.

A helyiség bérlet kérdése egy külön – a Kodolányi János közösségi ház és könyvtár intézménnyel – helyiségbérleti megállapodásban kerül rögzítésre.

A fenntartói és üzemeltetői szerep keretében a feladat és felelősségi körök ténylegesen azon szervezetnél tudnak összpontosulni, aki a piac üzemeltetés ténylegesen ellátja.

Telki, 2020. augusztus 19.

 Deltai Károly

 polgármester

**Határozati javaslat**

**Telki község**

**Képviselő-testülete Önkormányzat**

**/2020.(VIII. ) Önkormányzat határozata**

**Telki piac üzemeltetési kérdései**

1.Telki község Önkormányzat Képviselő-testülete úgy határozott, hogy a helyi termelői piac üzemeltetésére megállapodást köt a Hambuch Bt-vel és a Kokukk Egyesülettel.

2.Felhatalmazza a polgármestert a megállapodás aláírására.

**Felelős:** Jegyző

**Határidő:** 2020. augusztus 31.